als_Latn dik_Latn sag_Latn
Lenovo prezantoi sot një telefon të ri me parametra mesatarë. Telefoni i ri inteligjent quhet Lenovo K3 Note, dhe është një version më i madh dhe më i mirë i telefonit Lenovo K3.
Lenovo K3 Note ka ekran 5.5 inç FullHD dhe kasa në ngjyrë të verdhë së bashku me logon e kompanisë. Ai fuqizohet nga procesori Mediatek MT6752 me arkitekturë 64-bit dhe tetë bërthama me shpejtësi 1.7 GHz. Telefoni ofron gjithashtu 2GB RAM, 16GB hapësirë të brendshme, e cila mund të zgjerohet deri në 32GB falë kartës microSD. Një kamerë 13 megapikselë gjendet në anën e pasme, së bashku me blicin e dyfishtë LED, ndërsa kamera ballore 5 megapikselë do të jetë e duhura për të bërë selfie.
Lenovo K3 Note ka dy vende për karta SIM, ku SIM1 mbështet lidhjet 2G/3G dhe LTE, ndërsa vendi i dytë është vetëm për lidhjen GSM. Krijuesit e këtij telefoni kanë arritur të vendosin një bateri me kapacitet 3,000mAh në një trup vetëm 7.6 mm të hollë, ndërsa pesha është rreth 150 gramë. Telefoni kushton rreth 145 dollarë.
(Herë të lexuara: 139)
als_Latn als_Latn als_Latn als_Latn